Onderrichtinge sal hebben gedaen.
Soo wanneer ghij den peper uijt Celebr ende d'voorsz. plaetse alle oft het meestendeel vercregen sult hebben, ende dat daer een ander Jacht sij gecomen om den handel in Celeber te continueren soo sult van daer naer Bancoelo loopen dat gelegen is ontrent 1½ smuijl noortwaerts van Celebar daer ghij mede alle den peper die becomen cundt opnemen sult, wel lettende dat daer niet over en blijve, maer alles in uwe handen, Immers soo veel als doenelijk sij vervallen mach.
Sij duchten dat ghij op alle d'peper plaetsen bij zuijden IndraPpoera gelegen, boven d' 150: lasten peper niet becomen sult, dienvolgende Silleda mede sult moeten besoecken, naer dat onse naerder ordre met een ander Jacht becomen sult, hebben alswanneer alle d'naervolgende negrijs met de boot gelk vooren belast hebben, mede sult doen waerschouwen als daer zijn, katauwin, Sablat, Iton, framling Batal, aeijer dickit, Salagan, — Lamangjutte, haer al t'samen toeroepende waerschouwende ende aendienende datse hunnen peper in Silleda brengen, ten eijnde ghijl. die almede mochte becomen, doende dan alsoo alle mogel devoiren, omme vande noort Zuijtwaerts tot Silleda alle den peper op te samelen die inde voorsz. plaetsen sijn vallende.